作者：夏元鼎
词牌/韵律：沁园春

paragraphs: 天下江山，无如甘露，多景楼前。
有谪仙公子，依山傍水，结茅筑圃，花竹森然。
四季风光，一生乐事，真个壶中别有天。
亭台巧，一琴一鹤，泥絮心田。
不须块坐参禅。
也不要区区学挂冠。
但对境无心，山林钟鼎，流行坎止，闹里偷闲。
向上玄关，南辰北斗，昼夜璇玑炼火还。
分明见，本来面目，不是游魂。